CELEX: 12012J/PRO
Language: ga
Date: 2011-12-09 00:00:00
Title: Prótacal maidir le socruithe áirithe a bhaineann le haonaid mhéid shannta a eisíodh faoi Phrótacal Kyoto a ghabhann le Creat-Choinbhinsiún na Náisiún Aontaithe ar Athrú Aeráide a d'fhéadfaí a aistriú chuig Poblacht na Cróite ar bhonn aonuairemaille leis an gcúiteamh gaolmhar

24.4.2012   
            
            
               GA
            
            
               Iris Oifigiúil an Aontais Eorpaigh
            
            
               6
            
         
      PRÓTACAL
   
   maidir le socruithe áirithe a bhaineann le haonaid mhéid shannta a eisíodh faoi Phrótacal Kyoto a ghabhann le Creat-Choinbhinsiún na Náisiún Aontaithe ar Athrú Aeráide a d'fhéadfaí a aistriú chuig Poblacht na Cróite ar bhonn aonuairemaille leis an gcúiteamh gaolmhar
   TÁ NA hARDPHÁIRTITHE CONARTHACHA,
   AG TABHAIRT DÁ nAIRE DÓIBH gur comhaontaíodh, i bhfianaise na n-imthosca sonracha stairiúla a chuaigh i bhfeidhm ar an gCróit, toilteanas a chur in iúl i ndáil le cúnamh a thabhairt don Chróit trí Aonaid Méid Shannta a eisíodh faoi Phrótacal Kyoto a ghabhann le Creat-Choinbhinsiún na Náisiún Aontaithe ar Athrú Aeráide ("Prótacal Kyoto") a aistriú ar bhonn aonuaire,
   AG TABHAIRT DÁ nAIRE DÓIBH nach ndéanfaí aon aistriú den sórt sin ach an t-aon uair amháin, nach ndéanfaí fasach leis agus go léireofaí leis cineál uathúil agus eisceachtúil staid na Cróite,
   AG CUR IN IÚL GO LÁIDIR DÓIBH go mbeadh ar an gCróit aon aistriú den s sin a chúiteamh trí choigeartú a dhéanamh ar a hoibleagáidí faoi Chinneadh Uimh. 406/2009/CE ó Pharlaimint na hEorpa agus ón gComhairle an 23 Aibreán 2009 maidir le hiarracht Ballstát a n-astaíochtaí gás ceaptha teasa a laghdú faoi chomhair ghealltanais an Chomhphobail maidir leis an laghdú ar astú gás ceaptha teasa suas go dtí (1) d'fhonn sláine comhshaoil a áirithiú trí mhéadú ar an méid iomlán astuithe a cheadaítear don Aontas agus don Chróit go dtí 2020 a sheachaint,
   TAR ÉIS COMHAONTÚ A DHÉANAMH AR NA FORÁLACHA SEO A LEANAS:
   CUID I
   
      AISTRIÚ
   
   Airteagal 1
   Beidh feidhm ag an gCuid seo maidir le bearta a bhaineann le líon Aonad Méid Shannta (AMSanna) a eisíodh faoi Phrótacal Kyoto a d’fhéadfaí a aistriú chuig an gCróit.
   Airteagal 2
   Ní dhéanfar aon aistriú ach amháin sa chás go mbeidh an Chróit tar éis a hachomharc i gcoinne chinneadh bhrainse forfheidhmithe an Choiste Comhlíonta de Phrótacal Kyoto a tharraingt siar i gcomhréir le haon rialacha ábhartha agus le haon teorainneacha ama ábhartha lena rialaítear tarraingt siar achomharc roimh thús Chomhdháil UNFCC in Durban (28 Samhain -9 Nollaig 2011).
   Beidh aon aistriú faoi réir an choinníll go gcinnfidh Foireann Saineolaithe Athbhreithniúcháin UNFCC, tar éis na tréimhse fíoraithe suas, nach bhfuil a cuid tiomantas faoi Airteagal 3 de Phrótacal Kyoto comhlíonta ag an gCróit.
   Ní dhéanfar aon aistriú ach amháin sa chás go mbeidh gach iarracht réasúnta déanta ag an gCróit d'fhonn a tiomantais faoi Airteagal 3 de Phrótacal Kyoto a chomhlíonadh, lena n-áirítear a tiomantais faoi úsáid iomlán a bhaint as aonaid aschurtha ó úsáid talún, faoi úsáid talún a athrú agus faoin bhforaoiseacht.
   Airteagal 3
   Glacfar aon chinneadh a dhéanfar maidir le AMSanna a aistriú i gcomhréir leis an nós imeachta scrúdaither dá dtagraítear in Airteagal 5 de Rialachán (AE) Uimh. 182/2011 ó Pharlaimint na hEorpa agus ón gComhairle lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstát ar fheidhmiú inniúlachtaí cur chun feidhme ag an gCoimisiún (2) Tabharfaidh an Coiste um Athrú Aeráide a bunaíodh faoi Airteagal 9 de Chinneadh Uimh. 280/2004/CE ó Pharlaimint na hEorpa agus ón gComhairle an 11 Feabhra 2004 maidir le sásra chun faireachán a dhéanamh ar astaíochtaí gás ceaptha teasa de chuid an Chomhphobail agus maidir le Prótacal Kyoto (3). Beidh an Coiste sin ina choiste de réir bhrí Rialachán (AE) Uimh. 182/2011 ó Pharlaimint na hEorpa agus ón gComhairle. Ní ghlacfar aon chinneadh den sórt sin i gcás nach mbeidh aon tuairim tugtha.
   Déanfar na AMSanna a bheidh le haistriú a tharraingt as an méid AMSanna dá dtagraítear in Airteagal 2 de Chinneadh 2006/944/CE an 14 Nollaig 2006 ón gCoimisiún lena gcinntear leibhéil na n-astaíochtaí a chionroinntear ar an gComhphobal agus ar gach ceann dá chuid Ballstát faoi Phrótacal Kyoto de bhun Chinneadh 2002/358/CE ón gComhairle (4).
   Ní mó aon aistriú ná méid iomlán 7 000 000 AMSanna.
   CUID II
   
      CÚITEAMH
   
   Airteagal 4
   Beidh feidhm ag an gCuid seo maidir leis an gcúiteamh a bheidh le soláthar ag an gCróit i gcás ina n-aistreofar AMSanna i gcomhréir le forálacha Chuid I.
   Airteagal 5
   1.   Déanfaidh an Chróit cúiteamh aon AMSanna a aistreofar chuici trí choigeartú a dhéanamh de bhun an Airteagail seo ar a hoibleagáidí faoi Chinneadh Uimh. 406/2009/CE ó Pharlaimint na hEorpa agus ón gComhairle.
   Déanfar, go háirithe, an méid coibhéiseach i dtonnaí dé-ocsáide carbóin a bheidh coibhéiseach le haon AMSanna a aistreofar, de bhun an Airteagail seo, a dhealú ó chionroinnt bhliantúil astaíochtaí na Cróite, a luaithe a chinnfear iad de bhun Airteagal 3(2) de Chinneadh Uimh. 406/2009/CE ó Pharlaimint na hEorpa agus ón gComhairle.
   2.   Foilseoidh an Coimisiún na figiúirí do chionroinnt bhliantúil na Cróite a bheidh mar thoradh ar an dealú a dhéanfar i gcomhréir le mír 1.
   
      (1)  IO L 49, 19.2.2004, lch. 1.
   
      (2)  IO L 55, 28.2.2011, lch. 13.
   
      (3)  IO L 49, 19.2.2004, lch. 1.
   
      (4)  IO L 358, 16.12.2006, lch. 87. Cinneadh mar a leasaítear le Cinneadh 2010/778/AE ón gCoimisiún (IO L 332, 16.12.2010, lch 41).